armvectores/hy_wikipedia_2023 huggingface dataset:
Almost in Love

Almost in Love (հայերեն՝ Համարյա սիրահարված), Էլվիս Պրեսլի ալբոմ հավաքածու։ Թողարկվել է 1970 թվականի հոկտեմբերի 1-ին։ Ալբոմը ձայնագրվել է RCA Records լեյբլում։ Ալբոմը 2004 թվականի հունվարի 6-ին RIAA-ի կողմից ստացել է ոսկե և պլատինե կարգավիճակ։


== Ալբոմի մասին ==
Ալբոմում հայտնվեցին այն ֆիլմերի սաունդթրեքերը, որոնցում նկարահանվել էր Պրեսլին։ Ալբոմում հայտնվել է նաև «U.S. Male» սինգլը։


== Ստեղծագործությունների ցանկը ==
Almost in Love
Long Legged Girl (With the Short Dress On)
Edge of Reality
My Little Friend
A Little Less Conversation
Rubberneckin'
Clean up Your Own Backyard
U.S. Male
Charro!
Stay Away Joe


== Ծանոթագրություններ ==


== Արտաքին հղումներ ==
Almost in Love ալբոմը discogs.com կայքում
Պերվոմայսկոե (գյուղ, Տրոիցկի վարչական օկրուգ)

Անվան այլ կիրառումների համար տե՛ս՝ ՊերվոմայսկոեՊերվոմայսկոե (ռուս.՝ Первомайское), գյուղ Ռուսաստանի Մոսկվայի Տրոիցկի վարչական օկրուգի կազմում։
Բնակչությունը 2005 թվականին գրանցված տվյալներով կազմում էր 1410 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հարոլդ Բաքսթոն

Հարոլդ Բաքսթոն (անգլ.՝ Buxton, հունիսի 20, 1880(1880-06-20) - մարտի 13, 1976(1976-03-13)), անգլիացի հասարակական և կրոնական գործիչ, քահանա։ Բրիտանա-հայկական կոմիտեի անդամ. Լորդ Մեջորի Հայ փախստականների ֆոնդի պատվավոր քարտուղար։ 1913 թվականին, եղբոր՝ Նոել Բաքսթոնի հետ միսիոներական նպատակով եղել է Արևմտյան և Արևելյան Հայաստանում։
1914 թվականին լույս է տեսել նրանց «Ճանապարհորդություն և քաղաքականությունը Հայաստանում» գիրքը, որտեղ լուսաբանված են հայ ժողովրդի ազգային բնութագիրը, նրա պատմությունը, մշակույթը, ավանդույթները, քննարկված են Արևմտյան Հայաստանի աշխարհաքաղաքական (գեոպոլիտիկ) պայմանները, տերությունների քաղաքականությունը հայկական հարցում։ Հայ ժողովրդին բժշկական օգնություն ցույց տալու նպատակով 1922 թվականին բժիշկների և բուժքույրերի խմբով նորից է այցելել Հայաստան։
1921 թվականին եղել է Խորհրդային Հայաստանում, որը համարել է «հայերի ազգային օջախ, ուր անվտանգ հանգրվանել են ջարդերից, կոտորածներից ու տեղահանությունից փրկվածները»։ Հայաստանի կառավարության հետ քննարկել է Միջագետքի գաղթականների հարցը։ Գրել է հայկական հարցի վերաբերյալ մի շարք աշխատություններ։


== Երկեր ==
Skle-Lights on the Armenian Question, Contemporary Review՝, 1913, v. 104։ Travel and Politics in Armenia, L, 1914 (հանահեղինակ)։


== Ծանոթագրություններ ==
Ներսես Երևանցի

Ներսես Երևանցի Հովհաննեսի (1655-1705), հայ եկեղեցական և քաղաքական գործիչ։ Ավարտել է Հռոմի Ուրբանյան վարժարանը (1677)։ 1679 թվականին Լվովում ձեռնադրվել է վարդապետ։ 1686 թվականին Բուդան թուրքական լծից ազատագրելու գործին մատուցած ծառայության համար (վերծանել և թարգմանել է պաշարված քաղաքից հայ քահանայի ուղարկած հայերեն գաղտնագիր ռազմական տեղեկությունները) նշանակվել է ավստրիական արքունիքի մատռնապետ (կապելան), ապա՝ Վիեննայի Սուրբ Ստեփանոս Նախավկայի տաճարի կանոնիկոս։ Ծանոթ է եղել հայ մելիքների ազատագրական ձգտումներին և միջնորդ դարձել Իսրայել Օրու և ավստրիացի կայսր Լեոպոլդ 1-ինի միջև։
Երիկամի ջրակալում

Երիկամի ջրակալում, հիդրոնեֆրոզ, հիվանդություն, բնորոշվում է երիկամների սակավարյունությամբ, դրանց ավազանների խոռոչի հարաճուն լայնացումով, երիկամային հյուսվածքի (պարենքիմ) եաճումով։ Հիվանդանում են առավելապես կանայք և երեխաները։ Երիկամային ջրակալում լինում է՝ բնածին, պայմանավորված է միզային համակարգի զարգացման արատներով, մեխանիկան, զարգանում է ավազանների և միզածորանների ուռուցքների, բորբոքային սպիների և միզաքարային հիվանդության դեպքում, դինամիկական, առաջանում է միզածորանի նյարդամկանային ապարատի վնասումներից։
Երիկամի ջրակալման ժամանակ դանդաղում է մեզի ետհոսքը, բարձրանում ներերիկամային ճնշումը, խանգարվում երիկամի արյան շրջանառությունը։ Սովորաբար ընթանում է առանց ցայտուն ախտանշանների, երբեմն՝ երիկամների խիթի ձևով, արյունամիզությամբ, իսկ վարակի ներթափանցման դեպքում՝ երիկամի թարախակալումով։ Բուժումը՝ վիրաբուժական։


== Գրականություն ==
Абрамян А. Я․, Гидронефроз и гидроуретер в кн․։ Многотомное руководство по хирургии, под ред․ Б․ В․ Петровского, т․ 9, М․, 1959.


== Ծանոթագրություններ ==
Տյոխտյուր

Տյոխտյուր (ռուս.՝ Тёхтюр), գյուղ Ռուսաստանի Սախա-Յակուտիայի հանրապետության Խանգալասկի ուլուսի կազմում։
Բնակչությունը 2010 թվականին գրանցված տվյալներով կազմում էր 630 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիժիչնո

Վիժիչնո (ուկրաիներեն՝ Вижично), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Վիժիչնո գյուղում բնակվում էր 159 մարդ։ Բնակավայրը զբաղեցնում է 0,405 կմ² տարածք։ Բնակչության խտությունը կազմում էր 392,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տուտեռմաա

Տուտեռմաա (էստ․՝ Tutermaa), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 304 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ստվարաթուղթ

Ստվարաթուղթ, թղթի տարատեսակ, որը բնութագրվում է մեծ տեսակարար զանգվածով։ Թղթի և ստվարաթղթի խիստ սահմանազատման միասնական միջազգային դասակարգում գոյություն չունի։  Ստվարաթղթի մշակման հիմնական տեխնոլոգիական գործողությունները (աղում, ձուլում, մամլում և չորացում) սկզբունքորեն չեն տարբերվում թղթի մշակման նման գործողություններից, սակայն ստվարաթղթի ստացման համար առավել հաճախ օգտագործում են ավելի կոպիտ և կոշտ թելքավոր նյութեր՝ գորշ փայտազանգված, կիսաթաղանթանյութ, սուլֆատային թաղանթանյութ, ստվարաթղթի մակուլատուրա։ 
Ըստ նշանակման ստվարաթղթերը կարող են ստորաբաժանվել․ փաթեթավորման (արկղերի և տուփերի պատրաստման համար), պոլիգրաֆիական (կազմարարական, մատրիցային և այլն), շինարարական (երեսապատման, պատի շարվածքի և այլն), տեխնիկական (միջադիրի, աղմուկա- և ջերմամեկուսացման և այլն)։ 
Ստվարաթուղթ պատրաստում են հատուկ մեքենաներով։ Տարբերում են միաշերտ և բազմաշերտ ստվարաթղթեր։ Բազմաշերտ Ստվարաթղթի շերտերը սովորաբար մշակում են տարբեր թելքավոր զանգվածներից, ներքին շերտերը ձուլում են էժան թելքավոր նյութերից, իսկ արտաքին շերտերը՝ առավել ամուր և թանկ մանրաթելերից։ Ստվարաթղթի հատկությունները գնահատվում են մի շարք ընդհանուր (1/2-ի զանգվածը, հաստությունը, խոնավությունը և այլն) և հատուկ տեխնիկա (ներծծելու ունակությունը, էլեկտրամեկուսիչ հատկությունները, ձևափոխումը՝ խոնավացնելիս ու չորացնելիս և այլն) ցուցանիշներով։ 
Ստվարաթղթի յուրաքանչյուր տեսակից պահանջվող հատկությունների ապահովումը ձեռք է բերվում համապատասխան կիսաֆաբրիկատների ընտրությամբ, մշակմամբ և ստվարաթղթի բաղադրության մեջ սոսնձող, կապակցող, հագեցնող, ներկող նյութերի ավելացմամբ, մակերևույթի վրա պոլիմերային թաղանթների, մետաղական փայլաթիթեղի սոսնձմամբ։
Պուժինիե

Պուժինիե (ֆր.՝ Puginier), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 143 մարդ, բնակչության խտությունը` 21.09 մարդ/կմ²։ Բնակավայրը զբաղեցնում է 6.78 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մոնպելիե քաղաքից` 160 կմ արևմուտք, Կարկասոն քաղաքից` 39 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 94 աշխատունակ (15-64 տարեկան)  բնակիչ, որոնցից ակտիվ էին 75-ը, իսկ ոչ ակտիվները` 19։ Ակտիվության ցուցանիշը կազմում է 79,8 %։ 75 աշխատունակ մարդկանցից աշխատել է 70 անձ (38 տղամարդ և 32 կին)։ Գործազուրկ են եղել 5 անձ (2 տղամարդ և 3 կին)։ 19 անաշխատունակներից 8-ը եղել են աշակերտներ կամ ուսանողներ, 6-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թոփձոր

Թոփձոր, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բոբի Ջեքսոն (բասկետբոլիստ)

Բոբի Ջեքսոն (անգլ.՝ Bobby Jackson, մարտի 13, 1973(1973-03-13), Սոլսբերի, Wiltshire, Ուիլտշիր, Միացյալ Թագավորություն), ամերիկացի պրոֆեսիոնալ բասկետբոլիստ և մարզիչ։ Խաղացել է խաղարկողի և հարձակվող պաշտպանի դիրքերում։ 1997 թվականի NBA դրաֆթի ժամանակ ընտրվել է «Սիեթլ Սուպերսոնիքս» ակումբի կողմից՝ 56-րդ համարի ներքո։


== Վաղ տարիներ ==
Բոբի Ջեքսոնը ծնվել է 1973 թվականի մարտի 13-ին Հյուսիսային Կարոլինա նահանգի Սոլսբերի քաղաքում։ Սովորել է համանուն դպրոցում, որտեղ խաղացել է տեղի բասկետբոլային ակումբի կազմում։


== Ուսանողական կարիերա ==
Դպրոցն ավարտելուց հետո Ջեքսոնն ընդունվել է Արևմտյան Նեբրասկայի հասարակական քոլեջ, որտեղ երկու տարվա ընթացքում հանդես եկել տեղի ուսանողական բասկետբոլային ակումբի կազմում։ 1997 թվականին ավարտել է Մինեսոտայի համալսարանը, որտեղ երկու տարվա ընթացքում հանդես է եկել «Միեսոտա Գոլդեն Գոֆերս» ակումբի կազմում, որում անցկացրել է հաջող կարիերա՝ արդյունքում հավաքելով 866 միավոր, 332 անդրադարձ, 207 փոխանցում, 108 խլում և 15 բլոկշոտ։ Այդ տարի «Գոլդեն Գոֆերս»-ը հաղթել է Big Ten կոնֆերենցիայի պարբերական առաջնությունը, ինչպես նաև դուրս է եկել ԱՄՆ ուսանողական առաջնության փլեյ օֆ։
1996-97 թվականների մրցաշրջանը դարձել է «Գոլդեն Գոֆերս»-ի պատմության ամենահաջող մրցաշրջանը, որովհետև նրանք իր պատմության ընթացքում առաջին անգամ դուրս են եկել NCAA առաջնության քառորդ եզրափակիչ, որտեղ կիսաեզրափակչում պարտվել է «Կենտուկի Ուայլդքեթս» ակումբին (69-78), իսկ Բոբի Ջեքսոնը ըստ մրցաշրջանի արդյունքերի ճանաչվել է Big Ten կոնֆերենցիայի ուսանողների միջև տարվա բասկետբոլիստ։


== Կարիերան NBA-ում ==
Խաղացել է խաղարկողի և հարձակվող պաշտպանի դիրքերում։ 1997 թվականի NBA դրաֆթի ժամանակ ընտրվել է «Սիեթլ Սուպերսոնիքս» ակումբի կողմից՝ 23-րդ համարի ներքո, սակայն նրա կազում ոչ մի խաղ չի անցկացրել, այլ միանգամից փոխարինվել է «Դենվեր Նագեթս»։ Հետագայում հանդես է եկել «Մինեսոտա Թիմբերվուլվզ», «Սակրամենտո Քինգս», «Մեմֆիս Գրիզլիս», «Նյու Օռլեանս / Օկլահոմա Սիթի Հորնեթս» և «Հյուստոն Ռոքեթս» ակումբների կազմում։ NBA-ում, ընդհանուր առմամբ, անցկացրել է 12 մրցաշրջան։ Ջեքսոնն ընդգրկվել է NBA սկսնակների երկրորդ հավաքականի կազմում (1998)։ 2003 թվականին ճանաչվել է NBA լավագույն վեցերորդ խաղացող։ 1997 թվականին ընդգրկվել է NCAA երկրորդ համաամերիկյան հավաքականի կազմում։ NBA կարիերայի ընթացքում, ընդհանուր առմամբ, խաղացել է 755 խաղ, որոնց ժամանակ հավաքել է 7344 միավոր (9,7 մ/խ), կատարել 2347 անդրադարձ, 1945 փոխանցում, 704 խլում և 68 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Статистика на сайте Basketball-Reference.com Archived 2014-04-09 at the Wayback Machine.(անգլ.)
Статистика на сайте NBA.com(անգլ.)
Биография на сайте Gophersports.umn.edu(անգլ.)
Биография на сайте NBA.com(անգլ.)
ClutchFans.net Bobby Jackson Profile Archived 2017-09-17 at the Wayback Machine.
Կազարանո

Կազարանո  (իտալերեն՝ Casarano), քաղաք Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 20 486 մարդ, բնակչության խտությունը կազմում է 539 մարդ/կմ²։ Զբաղեցնում է 38 կմ² մակերես։ Փոստային ինդեքս՝ 73042, հեռախոսային կոդ՝ +39 00833։
Քաղաքի հովհանավոր պաշտպան է Իոան Միլոստիվին։ Տոնակատարությունը մայիսի երրորդ կիրակի օրն է։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0833 514111
Էլեկտրոնային փոստ՝ ufficiostampa@comune.casarano.le.it
Պաշտոնական կայք՝ http://www.comune.casarano.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Շեստակովո (գյուղ, Սուդիսլավսկի շրջան)

Անվան այլ կիրառումների համար տե՛ս՝ ՇեստակովոՇեստակովո (ռուս.՝ Шестаково), գյուղ Ռուսաստանի Կոստրոմայի մարզի Սուդիսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոմոկոս

Դոմոկոս (հուն․՝ Δομοκός), փոքր քաղաք Հունաստանում։ Կենտրոնական Հունաստան պերիֆերիայի նույնանուն համայնքի վարչական կենտրոնը։ Գտնվում է ծովի մակարդակից 560 մետր բարձրության վրա, Լամիա քաղաքից 36 կմ հյուսիս-արևմուտք։ Մակերեսը 26,403 կմ² է։ Ըստ 2011 թվականի վիճակագրության՝ բնակչության թիվը 1531 մարդ է։
Քաղաքից 5 կմ հեռավորության վրա գտնվում է երկաթուղային կայանը։
Դոմոկոսին մոտ գտնվում է առանձնապես խիստ ռեժիմի բանտը։


== Պատմություն ==
Դոմոկոսը գտնվում է Ֆավմակի հին քաղաքի տեղում (Տավմակի՝ հին հունարեն՝ Θαυμακοί)։ Ըստ Ստրաբոնի՝ այն ենթակա է եղել Աքիլլեսին։ Հին քաղաքը անունը ստացել է ճամփորդի առջև բացվող հրաշալի տեսարանից ։ Քաղաքը գտնվում էր դժվարհասանելի վայրում, փռված էր հովիտների վրա և հսկում էր նրանով անցնող ճանապարհները, որոնք միացնում էին Թեսալիան և Հարավային Հունաստանը։ Ակրոպոլիսը գտնվում էր ծովի մակարդակից 616 մ բարձրության վրա և պաշտպանված էր ամուր պատով։ Ակրոպոլիսն ու քաղաքը շրջապատված էին երկրորդ պատով։ Ամրությունը թվագրվում էր մ․թ․ա 4-3-րդ դարերով։ Մ․թ․ա․ 230 թվականին քաղաքը դարձել է Էտոլիական միության անդամ և սկսել է անկում ապրել։ Մ․թ․ա․ մոտ 199 թվականին Ֆիլիպ V Մակեդոնացին չի կարողացել նվաճել քաղաքը։ Մ․թ․ա․ 191 թվականին Հռոմեա-սելևկյան պատերազմի ընթացքում քաղաքը  նվաճել են հռոմեացիները, որոնց գլխովորում էր Մանիուս Ացիլիուսը։ Մ․թ․ա․ 189 թվականին քաղաքը հռչակվել է ազատ։
Քրիստոնեության տարիներին Ֆիվմակին եղել է եկեղեցական կաֆեդրա։ Միջին դարերում ակրոպոլիսի ավերակների վրա կառուցել են ֆրանկական ամրոց, որի փլատակները պահպանվել են մինչ օրս։ Կիկլոպյան ամրոցը պահպանվել է արևմտյան մասում։
Եղել է Եվրոսինե կայսրուհուն՝ Ալեքսեյ III-ի կնոջը, պատկանող քաղաքներից մեկը։ Խաչակրաց չորրորդ արշավանքի արդյունքում 1204 թվականին Կոստանդնուպոլսի գրավումից հետո քաղաքը հայտնվել է Բոնիֆացիա Մոնֆերատցու իշխանության ներքո։ 1393 թվականի վերջին Ֆարսալայի հետ օկուպացվել է թուրք սուլթան Բայազիդ I-ի զորքերի կողմից։
1881 թվականի Կոստանդնուպոլսի կոնվենցիայով օգոստոսի 6-ին քաղաքը հանձնվել է Հունաստանին։


== Բնակչություն ==


== Ծանոթագրություններ ==
Mode Gakuen Cocoon Tower

Mode Gakuen Cocoon Tower (ճապ.՝ モード学園コクーンタワ), երկնաքեր՝ տեղակայված Ճապոնիայի Տոկիո քաղաքի Սինձյուկու շրջանի Նիսի-Սինձյուկու թաղամասում։ Երկնաքերի կառուցումն ավարտվել է 2008 թվականի հոկտեմբերին, բարձրությունը կազմում է 204 մետր։ Այս շենքում կա 3 ուսումնական հաստատություն՝ Tokyo Mode Gakuen-ը (նորաձևության մասնագիտացված տեխնիկական ուսումնարան), HAL Tokyo-ն (տեխնոլոգիաների և դիզայնի քոլեջ), իսկ Shuto Ikō-ն բժշկական քոլեջ է։ Աշտարակը, ըստ իր ուսումնական մասնաշենքի բարձրության, երկրորդն է աշխարհում և 19-րդը՝ Տոկիոյի ամենաբարձր շենքերի ցանկում։


== Դիզայն ==
Նոր երկնաքերի դիզայնն ընտրվել էր մրցույթի արդյունքում։ Միակ պայմանն այն էր, որ շենքը չպետք է ուղղանկյունաձև լիներ։ Մրցույթի համար ընդունվեց 150 առաջարկ՝ մոտ 50 ճարտարապետներից։ Արդյունքում հաղթեց Կենձո Տանգեի կողմից մշակված առաջարկը։


== Կառուցում ==
Աշտարակի կառուցումն սկսվել է 2006 թվականին և ավարտվել է 2008 թվականի հոկտեմբերին։ Շինարարությունը կատարվում էր Asahi Life ապահովագրական ընկերության ավերված շտաբ-բնակարանի տեղում։ 204-մետրանոց, 50-հարկանի այս աշտարակն իր ուսումնական մասնաշենքի բարձրությամբ երկրորոդն է աշխարհում (զիջում է միայն Մոսկվայի պետական համալսարանին) և 17-րդ տեղը՝ Տոկիոյի ամենաբարձր կառույցների ցանկում։
Tokyo Mode Gakuen-ը, ում անունը կրում է շենքը, նորաձևության դպրոց է։ Մյուս դպրոցները՝ HAL Tokyo-ն և Shuto Ikō-ն, հանդիսանում են ՏՏ ոլորտի և բժշկական ուսումնական հաստատություն և գտնվում են Mode Gakuen University-ի ենթակայության ներքո։


== Տես նաև ==
Ճապոնիայի ամենաբարձր կառույցների ցանկ


== Ծանոթագրություններ ==


== Արտաքին հղումներ ==
Mode Gakuen - About the school Archived 2011-09-03 at the Wayback Machine. – Offizielle Seite (englisch)
Tokyo gives us an education.Archived 2014-10-07 at the Wayback Machine. In: WorldArchitectureNews.com, 23. Januar 2009
Mode Gakuen Cocoon Tower. Japan, Tokyo 2008 Archived 2012-09-22 at the Wayback Machine., Tange Associates, mit Fotos
Գևորգ Տեր-Վարդանյան

Գևորգ Հմայակի Տեր-Վարդանյան (հունվարի 9, 1951(1951-01-09), Ներքին Կարմիր աղբյուր, Շամշադինի շրջան, Հայկական ԽՍՀ, ԽՍՀՄ - մարտի 29, 2023(2023-03-29), Երևան, Հայաստան), պատմաբան, մանկավարժ, պատմական գիտությունների դոկտոր, Մաշտոցի անվան Մատենադարանի գլխավոր ավանդապահ, ձեռագրագիտության բաժնի վարիչ, Գևորգյան հոգևոր ճեմարանի և Երևանի պետական համալսարանի դասախոս, «Մատենադարան» Մեսրոպ Մաշտոցի անվան հին ձեռագրերի գիտահետազոտական ինստիտուտ հիմնադրամի գիտական խորհրդի անդամ։


== Կենսագրություն ==
Գևորգ Տեր-Վարդանյանը ծնվել է 1951 թվականի հունվարի 9-ին Շամշադինի շրջանի Ներքին Կարմիրաղբյուր գյուղում, 1968 թվականին ավարտել է նույն գյուղի միջնակարգ դպրոցը։ 1968-1973 թվականներին սովորել է Երևանի Պետական Համալսարանի պատմության ֆակուլտետի հնագիտության, աղբյուրագիտության և ազգագրության բաժնում, որն ավարտել է պատմաբան-աղբյուրագետի մասնագիտությամբ։
1974 թվականից աշխատել է Մաշտոցի անվան Մատենադարանում, 1978 թվականից՝ ավագ գիտաշխատող և գլխավոր ավանդապահ, 1992 թվականին դարձել է Ձեռագրագիտության բաժնի վարիչ և գլխավոր ավանդապահ։ 1995-1998 թվականներին զբաղեցրել է Հայաստանի Ազգային գրադարանի տնօրենի պաշտոնը։ 2016 թվականին ստացել է Պատմական գիտությունների դոկտորի աստիճան։


== Գիտական և մանկավարժական աշխատանք ==
Գևորգ Տեր-Վարդանյանը  հայ ձեռագրագիտության ասպարեզում հեղինակավոր մասնագետ է եղել։ Բացառիկ դեր է ունեցել «Մայր ցուցակ հայերէն ձեռագրաց Մաշտոցի անուան Մատենադարանի» բազմահատորյակի կազմման և խմբագրման գործում։ Տարիներ շարունակ պարբերաբար այցելել է Սուրբ Ղազարի մատենադարան և մշակել է ձեռագրական նյութերը։
Շուրջ 200 հոդվածների, ուսումնասիրությունների և մենագրությունների հեղինակ է։ Երկար արիներ դասավանդել է Երևանի պետական համալսարանում և Գևորգյան ճեմարանում, պատրաստել է ձեռագրագետներ Մաշտոցի անվան Մատենադարանում։ 


== Պարգևներ ==
2007 թվականին Ֆրանսիայում Հայաստանի տարվա շրջանակներում Մատենադարանի մասնակցությամբ կայացած ցուցահանդեսների համար, 2008 թվականին Ֆրանսիայի կառավարության հրամանագրով պարգևատրվել է «Գրականության և արվեստների շքանշանով»։
2010 թվականին Հայաստանի Հանրապետության անկախության հռչակման 19-րդ տարեդարձի առթիվ պարգևատրվել է Մովսես Խորենացու մեդալով։
2022 թվականին թանգարանների միջազգային օրվա կապակցությամբ մշակույթի ոլորտում ունեցած նշանակալի ավանդի, երկարամյա աշխատանքային գործունեության համար ՀՀ ԿԳՄՍ նախարարությունը Գևորգ Տեր-Վարդանյանին պարգևատրել է ոսկե մեդալով։


== Ծանոթագրություններ ==


== Արտաքին հղումներ ==
«ՀՀ ԳԱԱ հիմնարար գիտական գրադարանի կատալոգ»։ opac.flib.sci.am։ Վերցված է 2023-03-29 
«Գևորգ Տեր-Վարդանյան. «Հայոց պատմագրքերի գիտական բնագրերի կազմութեան խնդիրներ եւ ձեռագրական աւանդոյթներ»»։ www.academhistory.am։ Վերցված է 2023-03-29
Դերտկա (գյուղ, Իզյասլավի շրջան)

Անվան այլ կիրառումների համար տե՛ս՝ ԴերտկաԴերտկա (ուկրաիներեն՝ Дертка), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Դերտկա գյուղում բնակվում էր 154 մարդ։ Բնակավայրը զբաղեցնում է 0,729 կմ² տարածք։ Բնակչության խտությունը կազմում էր 211,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոստեպանովկա (գյուղ, Շևչենկոյի շրջան)

Անվան այլ կիրառումների համար տե՛ս՝ ՆովոստեպանովկաՆովոստեպանովկա (ուկրաիներեն՝ Новостепанівка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1922 թվականին։
2001 թվականի տվյալներով Նովոստեպանովկա գյուղում բնակվում էր 100 մարդ։ Բնակավայրը զբաղեցնում է 1,08 կմ² տարածք։ Բնակչության խտությունը կազմում էր 92,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բախովո

Բախովո (ռուս.՝ Бахово), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տաջիկական Խորհրդային Սոցիալիստական Հանրապետություն

Տաջիկական Խորհրդային Սոցիալիստական Հանրապետություն, Տաջիկական ԽՍՀ (տաջ․՝ Республикаи Советии Социалистии Тоҷикистон, ռուս.՝ Таджикская Советская Социалистическая Республика, Таджикская ССР), ԽՍՀՄ վարչատարածքային միավոր Կենտրոնական Ասիայում, 15 միութենական հանրապետություններից մեկը։ Գոյություն է ունեցել 1929 թվականի դեկտեմբերի 9-ից մինչև 1991 թվականի դեկտեմբերի 26-ը։
Ստեղծվել է 1929 թվականի դեկտեմբերի 9-ին՝ հաջորդելով Տաջիկական Ինքնավար ԽՍՀ-ին, որը կազմավորվել էր 1924 թվականի հոկտեմբերի 14-ին որպես ինքնավար մարզ հիմնականում թյուրքաբնակ Ուզբեկական ԽՍՀ կազմում, ԽՍՀՄ կենտրոնասիական հանրապետությունների սահմանազատման գործընթացում։
Տարածքը կազմել է 143 100 կմ²։ հարավից սահմանակցել է Աֆղանստանին, արևմուտքից՝ Ուզբեկական ԽՍՀ, հյուսիսից ՝ Ղրղզական ԽՍՀ և արևելքից՝ Չինաստանին։ Պակիստանը հարավում էր ՝ բաժանված նեղ Վախանի միջանցքով։ Հարավում Պակիստանի հետ կապն ավահովվել է Վախանի միջանցքով։ 


== Ծանոթագրություններ ==
Էշլի Արգոթա

Էշլի Սփենսեր Արգոթան (անգլ.՝ Ashley Spencer Argota, հունվարի 9, 1993(1993-01-09), Ռեդլենդս, Սան Բերնարդինո շրջան, Կալիֆոռնիա, ԱՄՆ), ամերիկացի դերասանուհի և երգչուհի՝ ֆիլիպինյան ծագմամբ։ Որպես երգչուհի թողարկել է 2 ալբոմ. «Dreams Come True» (2006) և «Ashley» (2008)։


== Ֆիլմագրություն ==
2007 - Schooled - Սումի Ալվարես
2008 - iCarly - Քեթի
2008 - 2011 - Իրական Ջեքսոն - Լուլու Ջոնսոն
2009 - BrainSurge - խաղում է ինքն իր դերը
2010 - Diary of an Ex-Child Star (երգիչ)
2010 - Nickelodeon Kids' Choice Awards 2010 (հեռուստահաղորդում) ( խաղում է ինքն իր դերը)
2010 - 79th Annual Hollywood Christmas Parade (հեռուստահաղորդում) (խաղում է ինքն իր դերը)
2011 - Bucket & Skinner's Epic Adventures - Քելլի


== Սկավառակագրություն ==
2008 - Dreams Come True
2008 - Ashley


== Ծանոթագրություններ ==
Կոստովկա (գյուղ, Կոզելշչինայի շրջան)

Կոստովկա (ուկրաիներեն՝ Костівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Կոստովկա գյուղում բնակվում էր 111 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիճակագրական դիտարկում

Վիճակագրական դիտարկում, վիճակագրական հետազոտության առաջին փուլը, սոցիալ-տնտեսական երևույթների ու պրոցեսների վերաբերյալ մասսայական տեղեկությունների պլանաչափ, գիտականորեն կազմակերպված հավաքում։ Կազմակերպվում է երկու ձևով՝ 
ա․ հաշվետվություն, 
բ․ հատուկ (մարդահամարներ, սոցիոլոգիական հետազոտություններ)։ 
Ըստ փաստերի գրանցման հաճախականության վիճակագրական դիտարկում ստորաբաժանվում է՝ 
ա․ անընդհատի կամ ընթացիկի, որի ժամանակ փաստերը բացահայտվում և գրանցվում են դրանց առաջացմանը համեմատ, 
բ․ ընդհատվողի, որի դեպքում փաստերը գրանցվում են պարբերաբար։ 
Ըստ հետազոտվող համակցության միավորների ընդգրկման տարբերում են՝ 
ա․ համատարած՝ հաշվառվում են ուսումնասիրվող համակցության բոլոր միավորները, և 
բ․ ոչ համատարած վիճակագրական դիտարկում՝ գրանցվում են ուսումնասիրված համակցության ոչ բոլոր միավորները (վերջինս լինում է՝ հիմնական զանգվածի, անկետային, մենագրական և ընտրանքային)։ 
Իրականացման եղանակից ելնելով տարբերվում են՝ անմիջական, փաստաթղթային և հարցումային (գրավոր և բանավոր) դիտարկումներ։ 
Վիճակագրական դիտարկում անցկացվում է նախապես մշակված պլանով, որը բովանդակում է ծրագրամեթոդաբանական (դիտարկման նպատակի ու խնդիրների սահմանում, օբյեկտի ու միավորի որոշում, ծրագրի մշակում, տեսակի ու եղանակի ընտրություն) կազմակերսյական հարցեր։
Ռովեսնիկ (ամսագիր)

«Ռովեսնիկ» («Ровесник», «Հասակակից»), ՀամԼԿԵՄ ԿԿ և ՍՍՀՄ երիտասարդական կազմակերպությունների կոմիտեի հասարակական-քաղաքական և գրական-գեղարվեստական ամսագիր։ Լույս է տեսնում 1962 թվականից, Մոսկվայում։ Լուսաբանում է սովետական պետության և ՀամԼԿԵՄ արտաքին քաղաքական գործունեությունը, արտասահմանի երիտասարդության կյանքը։ «Ռովեսնիկ»-ում հանդես են գալիս միջազգային կոմունիստական շարժման գործիչներ, եղբայրական երիտասարդական միությունների ղեկավարներ, հրապարակախոսներ ու գիտնականներ։ Տպագրում է ակնարկներ, հոդվածներ աշխարհի երիտասարդության աշխատանքի ու հանգստի մասին, ինչպես նաև արտասահմանյան առաջադեմ հեղինակների պատմվածքներ, բանաստեղծություններ, երգեր։
Կոնֆոլան (շրջան)

Կոնֆոլան (ֆր.՝ Confolens), շրջան (ֆր.՝ Arrondissement) Ֆրանսիայում, գտնվում է Պուատու Շարանտա երկրամասում։ Շրջանի դեպարտամենտ՝ Շարանտ։ Սուպերֆեկտուրա՝ Կոնֆոլան։ Շրջանի բնակչությունը 2009 թվականին կազմել է 65 088 մարդ։ Բնակչության խտությունը կազմում է 29 մարդ/կմ²։ Շրջանի տարածքը կազմում է 2268 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ Կոնֆոլան շրջան (ֆր.)


== Ծանոթագրություններ ==
Վիշնյովոե (գյուղ, Կոնոտոպի շրջան)

Անվան այլ կիրառումների համար տե՛ս՝ ՎիշնյովոեՎիշնյովոե (ուկրաիներեն՝ Вишневе), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Վիշնյովոե գյուղում բնակվում էր 119 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոզովայա Վտորայա

Լոզովայա Վտորայա (ուկրաիներեն՝ Лозова Друга), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1932 թվականին։
2001 թվականի տվյալներով Լոզովայա Վտորայա գյուղում բնակվում էր 37 մարդ։ Բնակավայրը զբաղեցնում է 0,272 կմ² տարածք։ Բնակչության խտությունը կազմում էր 136,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պուտյատինո (այլ կիրառումներ)

Պուտյատինո, կարող է վերաբերել՝

Պուտյատինո - գյուղ Ռուսաստանի Լիպեցկի մարզի Դոբրովսկի շրջանի կազմում։
Պուտյատինո - գյուղ Ռուսաստանի Ռյազանի մարզի Պուտյատինսկի շրջանի կազմում։
Պուտյատինո - գյուղ Ռուսաստանի Սմոլենսկի մարզի Գլինկովսկի շրջանի կազմում։
Պուտյատինո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Պուտյատինո - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Ռոդնիկի (Կագալնիցկի շրջան)

Ռոդնիկի (ռուս.՝ Родники), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Ռոդնիկովսկի գյուղական համայնքի կազմի մեջ։ 
Հիմնվել է 1990 թ.։
Դարանակ (այլ կիրառումներ)

Դարանակ անվանումը կարող է վերաբերել.

Դարանակ (լեռնագագաթ), լեռնագագաթ (3388 մ) Հայաստանի Վայոց ձորի մարզի և Արցախի սահմանագլխին
Դարանակ (գետ), գետ Հայաստանի Գեղարքունիքի մարզում։
Դարանակ (գյուղ), գյուղ Հայաստանի Գեղարքունիքի մարզում։
Տիգրան Մարգարյան

Տիգրան Մարգարյան (1884, Ախալքալաք, Թիֆլիսի նահանգ, Ռուսական կայսրություն - 1937), վաստակավոր մանկավարժ։  Զբաղվել է ուսուցիչների վերապատրաստմամբ Ռուսաստանում (Դոնի Ռոստով, Մոսկվա), Վրաստանում, Հայաստանում։ Մանկավարժական աշխատանքին զուգընթաց հանդես է եկել հոգեբանությանը, մանկավարժությանը նվիրված աշխատություններով և հոդվածներով։


== Կենսագրություն ==
Տիգրան Մարգարյանը ծնվել է 1884 թվականին Ախալքալաք քաղաքում։ Տարրական և միջնակարգ կրթություն է ստացել Թիֆլիսի 3-րդ արական գիմնազիայում։ Կարճ ժամանակ սովորել է Սանկտ Պետերբուրգի համալսարանում։ Տեղի հայ համայնքը իր վրա է վերցնում նրա հետագա ուսումնառության ծախսերը և ուղարկում Գերմանիա՝ մանկավարժական գիտությունների մեջ կատարելագործվելու համար։ 1910 թվականին Սանկտ Պետերբուրգում գումարված մանկավարժության ու հոգեբանության հարցերին նվիրված համառուսաստանային գիտաժողովին։  Գերմանիայից այնտեղ էին հրավիրվել Հեսսենի համալսարանի պրոֆեսոր Զամմերը, Լայպցիգի համալսարանից՝ Տիգրան Մարգարյանը։
Տիգրան Մարգարյանն ավարտել է Լայպցիգի համալսարանի փիլիսոփայական-մանկավարժական բաժինը։ 1911 թվականին՝ համալսարանն ավարտելուց հետո, Տիգրան Մարգարյանը վերադառնում է Կովկաս և եռանդուն մանկավարժական գործունեություն ծավալում։ 1911-1913 թվականներին նրան տեսնում ենք հայրենի Ջավախքում, այնուհետև դասավանդում է Թիֆլիսի Ներսիսյան և Մարիամյան-Հովնանյան օրիորդաց դպրոցների բարձր դասարաններում, Էջմիածնի Գևորգյան ճեմարանում՝ որտեղ դասավանդել է աշխարհագրություն, հոգեբանություն, տրամաբանություն, դիդակտիկա և մանկավարժություն։ 1911 թվականին հոկտեմբերից մոտ երեք տարի եղել է Կովկասյան դպրոցների ուսուցիչների միության կենտրոնական վարչության անդամ։ 1917 թվականին փետրվարյան հեղափոխությունից հետո նա նորից Ախալքալաքում էր, որտեղ հասարակական հիմունքներով հիմնում է պետական գիմնազիայի տիպի միջնակարգ դպրոց՝ կից մանկապարտեզով՝ իրականացնելով  իր վաղեմի ցանկությունը։ Նա դպրոցում սահմանում է օրինակելի կարգ ու կանոն, առարկաների դասավանդումը դնում է պատշաճ մակարդակի վրա։
1918 թվականի սկզբին, երբ Ախալքալաքը ողողվում է Արդահանի գաղթականներով, դպրոցի օժանդակ շենքերը տրամադրում են նրանց, սակայն մայիսին թուրքական բանակը խափանում է  աշխատանքի բոլոր փորձերը։
1918-1920 թվականներին վերահաստատվելով Թիֆլիսում՝ Տիգրան Մարգարյանը դասախոսել է Թիֆլիսի Ֆրեբելյան մանկավարժական դասընթացներում և վարել Կովկասի հայոց բարեգործական ընկերության՝ Թիֆլիսում, Մանգլիսում և այլ վայրերում գործող որբանոցային դպրոցների տեսչի պաշտոնը։ 1921-1924 թվականներին Մարգարյանն աշխատում է Մոսկվայում, ՌԽՖՍՀ լուսավորության ժողովրդական կոմիսարիատում՝ որպես հրահանգիչ, միաժամանակ եռանդուն գիտահետազոտական աշխատանք է կատարում Մոսկվայի կենտրոնական մանկավարժական ինստիտուտում։
1924 թվականին Մարգարյանը հրավիրվում է Հայաստան և նշանակվում Երևանի պետական համալսարանի մանկավարժության ամբիոնի վարիչ։ Հետագայում Տիգրան Մարգարյանն աշխատում է Դոնի Ռոստովի հայկական մանկավարժական ուսումնարանում։ Լայն ճանաչում է ստացել Երևանի պետական համալսարանում պաշտոնավարելու շրջանում նրա գրած «Դպրոցը, երեխան և ուսուցիչը» աշխատությունը, որը 1924 թվականին ռուսերեն լույս է տեսել Դոնի Ռոստովում։
Տիգրան Մարգրյանը ևս ենթարկվել է ժամանակի բռնություններին և անհիմն մեղադրանքների հիման վրա ձերբակալվել։ Նրա գործունեությունն ընդհատվել է 1937 թվականին՝ ուժերի ծաղկման շրջանում։


== Ծանոթագրություններ ==
Բորկի (գյուղ, Գադյաչի շրջան)

Անվան այլ կիրառումների համար տե՛ս՝ ԲորկիԲորկի (ուկրաիներեն՝ Бірки), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1670 թվականին։
2001 թվականի տվյալներով Բորկի գյուղում բնակվում էր 373 մարդ։ Բնակավայրը զբաղեցնում է 2386 կմ² տարածք։ Բնակչության խտությունը կազմում էր 156,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռազմիկ Մանուկյան

Ռազմիկ Սիսակի Մանուկյան (հունիսի 10, 1936(1936-06-10), Լենինական, Հայկական ԽՍՀ, ԱԽՖՍՀ, ԽՍՀՄ), ճարտարապետ։


== Կենսագրություն ==
1965 թվականին ավարտել է Երևանի պոլիտեխնիկական ինստիտուտը։
1966-1970 թվականներին՝ Երևանի Մյասնիկյանի շրջանի գլխավոր ճարտարապետ, 1985-1990 թվականներին՝ Երևան նախագիծ ինստիտուտի ճարտարապետության արվեստանոցի ղեկավար։


== Ստեղծագործական աշխատանք ==

Ռազմիկ Մանուկյանի նախագծերով Երևանում կառուցվել են. 

Բնակելի տներ (1965-1972),
«Արաբկիր» մանկական հիվանդանոցի համալիրում՝ մանկական պոլիկլինիկա (1972-1973),
Ներքին գործերի նախարարության վարչության շենքը և շքամուտքի ձևավորումը Խանջյան փողոցում (1975),
Հիվանդանոց՝ Նոր Արեշ թաղամասում (1976-1981, ճարտարապետական խմբի ղեկավար),
Գայի պողոտայի կառուցապատում (1967-1970),
Հարավ արևմտյան բնակելի շրջանի Բ-4 միկրոշրջանը (1983),
Էջմիածնում՝ «Էլեկտրոն» գործարանի արտադրական մասնաշենքը (1974),
Հալեպում՝ հիվանդանոց (1984-1985),
Դամասկոսում՝ Վարակիչ հիվանդությունների ուսումնասիրման կենտրոնական լաբորատորիան (1985-1987)։2013 թվականին Երևանում տեղադրված «Միացյալ խաչ» հուշարձան (Երևան) հուշարձանի ճարտարապետներից է։


== Ծանոթագրություններ ==
Իդ (այլ կիրառումներ)

Իդ, կարող է վերաբերել՝

Իդ - գյուղ Արևմտյան Հայաստանում, Էրզրումի վիլայեթի Էրզրումի գավառում
Իդ - համայնք Ֆրանսիայում, գտնվում է Օվերն մարզի Ալյեի գավառում
950

950 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 950 թվականն է, 
X դարի 50-րդ տարին։


== Դեպքեր ==


== Ծնունդներ ==


== Մահեր ==
Հայաստանի ճանապարհային ոստիկանություն

Հայաստանի Հանրապետության Ոստիկանության Ճանապարհային ոստիկանություն, ՀՀ ՈՃՈ, Հայաստանի Ներքին գործերի նախարարության կառուցվածքային ծառայություն։ Մտնում է ՀՀ ոստիկանության կազմի մեջ։ ՀՀ ՈՃՈ պետն է Արմեն Հակոբյանը (2015 հուլիսի 2-ից)։
Հայաստանի ճանապարհային ոստիկանությունը պարտավոր է՝

իրականացնել պետական հսկողություն եւ վերահսկողություն ճանապարհայիներթեւեկության անվտանգության ապահովման, երթեւեկության կանոնների, չափանիշների, տեխնիկական նորմերի եւ այլ նորմատիվ փաստաթղթերի պահանջների պահպանման նկատմամբ.
կազմակերպել եւ անցկացնել ավտոտրանսպորտային միջոցների, դրանց կցորդներիպետական տեխնիկական զննում.
ճանապարհային երթեւեկության կազմակերպման, տեխնիկական միջոցների շահագործմանաշխատանքները վերահսկելու նպատակով իրականացնել ընդհանուր օգտագործման ավտոմոբիլայինճանապարհներով երթեւեկելու համար նախատեսված ավտոտրանսպորտային միջոցներիեւ դրանց կցորդների պետական գրանցում եւ հաշվառում.
կարգավորել ճանապարհային երթեւեկությունը.
սահմանված կարգով իրականացնել ճանապարհային երթեւեկության անվտանգությանցուցանիշների պետական հաշվառում։


== Տես նաև ==
Հայաստանի ոստիկանություն


== Արտաքին հղումներ ==
ՀՀ օրենքը «Ոստիկանության մասին»
Մետրո (ֆիլմ, 1997)

«Քաղաքային ոստիկանություն» (անգլ.՝ Metro), 1997 թվականի ֆիլմ։ Գլխավոր դերում՝ Էդի Մերֆի։


== Սյուժե ==
Էդի Մերֆին կատարում է խորամանկ և հաջողակ ոստիկանի դեր։ Նրա անունը Սքոթթ է, և նա պատանդ վերցրած հանցագործների հետ լավագույն բանակցություններ վարող մասնագետն է։ Սյուժեի թեման իր և հանցագործ Մայքլ Քորդի պայքարն է, որը առեվանգել և սպանել է իր լավագույն ընկերոջը և գործընկերոջը։ Ռոուպերին հաջողվում է առեվանգել նրան, բայց Կորդը փախչում է բանտից և պատանդ է վերցնում Սքոթթի սիրած աղջկան՝ Ռոնիին։ Այս ամենից հետո զայրացած Ռոուպերը, իր հավատարիմ դիվերսանտ խումբը և հրաշալի դիպուկահար Քեվին Մակկոլլը կարողանում են աղջկան ազատել խելացի հոգեկան հիվանդի ձեռքից։ 


== Դերերում ==
Էդի Մերֆի -  տեսուչ Սքոթթ Ռոպեր
Քիմ Միյորի -  խուզարկու Կիմուրա
Արտ Էվանս -  լեյտենանտ Սեմ Բաֆֆետտ
Ջեյմս Կարպենտեր -  սպա Ֆորբս
Մայքլ Ռապապորտ -  Քեվին Մակկոլլ
Դոնալ Լոգ -  Էրլ
Կարմեն Էդժոգո -  Ռոննի
Մայքլ Ուինքոթթ -  Մայքլ Կորդա


== Ծանոթագրություններ ==
Սուրբ Հռիփսիմե եկեղեցի (այլ կիրառումներ)

Սուրբ Հռիփսիմե եկեղեցի, կարող է վերաբերել՝


== Հայաստան ==


== Սփյուռք ==


== Տես նաև ==
Սուրբ Հռիփսիմե մատուռ, քաղաք Գագրա (Աբխազիա)
Սուրբ Հռիփսիմե մատուռ, քաղաք Գյումրի (Հայաստան)
Սուրբ Հռիփսիմե մատուռ, գյուղ Նորաշեն (Ադրբեջան)
Սուրբ Հռիփսիմե մատուռ, գյուղ Սազել (Վրաստան)
Վերեսաևո

Վերեսաևո (ուկրաիներեն՝ Вересаєве, Ղրիմի թաթարերեն՝ Quruvlı Kenegez), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Կոմզետովկա։
2001 թվականի տվյալներով Վերեսաևո գյուղում բնակվում էր 1 785 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտին Շոնգաուեր

Մարտին Շոնգաուեր (գերմ.՝ Martin Schongauer, 1435/1440, Կոլմար (այժմ՝ Ֆրանսիայում) - փետրվարի 2, 1491, Բրայզախ, Բադեն), գերմանացի նկարիչ։


== Կենսագրություն ==
Սովորել է Նիդերլանդներում, կրել Ռոգիր վան դեր Վեյդենի ուժեղ ազդեցությունը։ Շոնդաուերի գեղանկարչական երկերը («Տիրամայրը վարդապատ տաղավարում», 1473 թվականին) և հատկապես պղնձի վրա արված փորագրությունները («Ավետում», «Շուկա մեկնող գյուղացիները», «Չարչարանքներ» նկարաշարը ևն) առանձնանում են ձևերի արտահայտչականությամբ։ Շոնդաուերի՝ ուշ գոթիկայի և Վաղ Վերածննդի գծերով օժտված ստեղծագործությունը մեծ ազդեցություն է ունեցել գերմանիայի Վերածննդի վարպետների (Ալբրեխտ Դյուրեր և ուրիշներ) վրա։


== Պատկերասրահ ==

		
		


== Ծանոթագրություններ ==
Ռոտորային շարժիչ

Ռոտորային շարժիչ, ներքին այրման շարժիչ, որում այրվող գազերի էներգիան փոխակերպվում է մեխանիկականի՝ իրանի նկատմամբ պտտական կամ պտտական-հետադարձ շարժում կատարող ռոտորի միջոցով։ Ռոտորային շարժիչի ստեղծման գաղափարն առաջ է քաշվել 16-րդ դար, գործող նմուշի պատրաստման առաջին փորձը կատարվել է 1799-ին, սակայն գործնականորեն պիտանի շարժիչները ի հայտ են եկել 1957-ին։ Աշխատանքի ընթացքում ռոտորի և իրանի մակերևույթներով կազմված խոռոչների ծավալները պարբերաբար փոփոխվում են՝ անընդհատ կրկնվում են աշխատանքային մարմնի սեղմման և ընդարձակման ցիկլերը։ Այսպիսով, Ռոտորային շարժիչում հնարավոր են նույն աշխատանքային պրոցեսները (երկ- և քառատակտ), որոնք բնորոշ, են ներքին այրման մխոցավոր շարժիչներին։ Արդի ռոտորային շարժիչները պատրաստում են ինչպես մեկ, այնպես էլ երկու և երեք աշխատանքային սեկցիաներով (ընդհանուր արտակենտրոնավոր լիսեռի վրա տեղադրված 2 կամ 3 ռոտոր)։
Ռապովո

Ռապովո (ռուս.՝ Рапово), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վաչայի շրջան

Վաչայի շրջան (ռուս.՝ Вачский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Վաչա։


== Աշխարհագրություն ==
Շրջանի տարածքի մակերեսը կազմում է 980 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20258 մարդ։ Բնակչության խտությունը կազմում էր 20,67 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հովհաննես Ղուկասյան (իրավաբան)

Անվան այլ կիրառումների համար տե՛ս՝ Հովհաննես Ղուկասյան (այլ կիրառումներ)Հովհաննես Հաբեթի Ղուկասյան (հունվարի 10, 1947(1947-01-10)), հայ իրավաբան, ՀՀ Վճռաբեկ դատարանի նախկին դատավոր, Հայաստանի Հանրապետության վաստակավոր իրավաբան։


== Կրթություն ==
1971 թ. գերազանցությամբ ավարտել է ԵՊՀ իրավաբանական ֆակուլտետը։


== Աշխատանքային գործունեությունը ==
1971-1978 թթ. - ԵՊՀ իրավաբանական ֆակուլտետի պետական իրավունքի, խորհրդային շինարարության և միջազգային ամբիոնի ասիստենտ, ապա՝ դասախոս։
1978-1979 թթ. - ՀԽՍՀ մինիստրների խորհրդի գործերի կառավարչության տեղական խորհուրդների բաժնի ավագ ռեֆերենտ։
1979-1984 թթ. - Երևան քաղաքի դատախազի ավագ օգնական։
1984-1985 թթ. - Երևան քաղաքի Խորհրդային շրջանի ժողովրդական դատարանի դատավոր։
1991 թ. ընտրվել է ՀՀ Գերագույն դատարանի անդամ, ապա՝ նախագահության անդամ։
1998-2012 թթ. - ՀՀ Վճռաբեկ դատարանի քրեական և զինվորական գործերով պալատի դատավոր։


== Պարգևնեև և կոչումներ ==
Որակավորման բարձրագույն դասի դատավոր։
Հայաստանի Հանրապետության վաստակավոր իրավաբան (2008)։
Մխիթար Գոշի մեդալ (2012)։


== Տես նաև ==
ՀՀ Վճռաբեկ դատարան


== Ծանոթագրություններ ==
Ջերմային հարված

Ջերմային հարված, օրգանիզմի գերտաքացման արդյունք։ Ջերմության ժամանակ օրգանիզմն ի վիճակի չէ պահպանել մարմնի նորմալ ջերմաստիճանը, համապատասխան  ջերմակարգավորման անհնարինությունը հանգեցնում է լուրջ խախտումների։ Ջերմային հարվածը կարող է առաջացնել բարդ հետևանքներ այն մարդկանց մոտ, ովքեր տառապում են սիրտ-անոթային հիվանություններով, ընդհուպ մինչև սրտի կանգառը։


== Ջերմային հարվածի կլինիկական ձևեր ==
Ասֆիկտիկ (շնչահեղձական) – գերակշռում է շնչառության խախտումը, տենդային ջերմությունը՝ 38-39 °C
Հիպերթերմիկ – գերակշռում է պիրետիկ ջերմությունը՝ 40-41 °C
Ուղեղային – գերակշռում է նեյրոհոգեկան խանգարումը
Գաստրոէնթերոլոգիական – գերակշռում են մարսողական խանգարումներ։


== Ջերմային հարվածի նշաններ ==
Մարմնի մաշկի կարմրում,
Հևոց,
Թուլություն,
Սրտխառնոց, փսխում,
Գլխապտույտ,
Տեսողական հալյուցինացիաներ,
Հաճախակի և թույլ զարկերակ,
Մաշկը դառնում է ավելի տաք և չոր,
Մկանային նոպաներ և ցավ,
Շնչառության հաճախականություն,
Ծանր դեպքերում՝ հալյուցինացիաներ, ջղաձգումներ, գիտակցության կորուստ,
Քնի խանգառում կամ բացակայություն։


== Օգնություն ջերմային հարվածի դեպքում ==
Ջերմային հարվածի առաջին նշանների դեպքում պետք է դիմել բժշկի։ Մինչ բժշկի ժամանումը անհրաժեշտ է ապահովել օրգանիզմի սառեցումը։
Եթե տուժածը սրտխառնոց ունի, թույլ է, ապա նա պետք է հորիզոնական դիրք ընդունի՝ հով տեղում պառկելով մեջքի վրա։ Սակայն փսխելու դեպքում անհրաժեշտ է հիվանդին նստեցնել այնպիսի դիրքով, որպեսզի նա չխեղդվի։
Ճակատի և ծոծրակի վրա դնել սառը թրջոց։ Վարորդական դեղատուփից կարելի է օգտվել սառեցնող բարձիկից։
Ապահովել թարմ օդի հոսքը։
Հնարավորության դեպքում մարմնի վրա լցնել 18-20 °C ջերմաստիճան ունեցող ջուր, կարելի է նույնիսկ ցնցուղ ընդունել։
Եթե գիտակցությունը մթագնված է, ապա պետք է շնչել անուշադրի սպիրտի գոլորշիներով։


== Առավելագույն վտանգի խումբ ==
Ջերմային հարվածը մեծ վտանգ է ներկայացնում սիրտ-անոթային հիվանդություններ ունեցող մարդկանց (այս դեպքում կարող են լինել նաև մահվան դեպքեր) և երեխաների համար։


== Տես նաև ==
Արևահարություն


== Գրականություն ==
Литвицкий П. Ф. Нарушения теплового баланса организма: гипертермия, гипертермические реакции, тепловой удар, солнечный удар //Вопросы современной педиатрии. — 2010. — Т. 9. — №. 1.
Пиковский В. Ю., Козлов А. В. Общее перегревание (тепловой удар) //Медицинский вестник. — 2007. — №. 3.
Соловьёв А. С., Просцевич О. Д., Щебникова Н. Е. Функции иммунной системы при действии на организм высокой внешней температуры // Современные проблемы экологии. — 1993. — С. 103.
Հողաչափների ժամանակները

«Հողաչափների ժամանակը» (լատիշ․՝ Mērnieku laiki), խորհրդային գեղարվեստական ֆիլմ, որը նկարահանել է ռեժիսոր Վոլդեմար Պուցեն լատիշ գրականության դասականների՝ Ռեյնիս և Մատիս Կաուձիտեների համանուն վեպի հիման վրա 1968 թվականին։
Լատվիացի կինոլրագրող Քրիստինա Մատիսան 2005 թվականին ֆիլմը ներառել է իր «Լատվիայի դասական կինոյի 50 մարգարիտները» գրքում։


== Սյուժե ==
19-րդ դարի երկրորդ կեսի ագրարային բարեփոխման ժամանակները Ռուսական կայսրությունում։ Հարուստ կալվածատիրոջը պատկանող հարևան վոլոստներ են հողաչափները, որոնք պետք է չափեն և նորից սահմանեն գյուղացիների հողաբաժինների սահմանները։
Բարոնական հողի հարուստ վարձակալ Պրատնիեքսը համոզում է իր հարևաններին, որ պետք է սիրաշահեն ժամանած պաշտոնյաներին և լավ կաշառք տան նրանց։ Նրա օգնությամբ այն աղջկա խնամատար ծնողները, ում հետ ինքը ցանկանում էր ամուսնանալ, կարողանում են խլել աղքատ Կասպարի հողը, որը Պրատնիեկսի հաջողակ մրցակիցն էր գեղեցկուհի Լիենեի սերը նվաճելու հարցում։
Կասպարի սնանկացումից հետո Պրատնիեկսը երազում է Լիենեից համաձայնություն ստանալ իր կինը դառնալու հարցում։ Նա չգիտի, որ Լիենեն արդեն կատարել է իր ընտրությունը։ Կասպարը, որը թյուրիմացաբար ընդունվել է խաբեբա Գրաբովսկու փոխարեն, ավազակների զոհ է դառնում։ Վշտահար Լեոնեն, որին մայրն անիծում է ծնողների կամքին չհնազանդվելու և Պարադնիեկսի հետ ամուսնանալ չցանկանալու համար, խելագարվում է և ինքնասպանություն գործում։


== Դերերում ==


== Նկարահանող խումբ ==


== Ծանոթագրություններ ==


== Արտաքին հղումներ ==
«Հողաչափների ժամանակը» ֆիլմի մասին Ռիգայի կինոթանգարանի կայքում
Դիվինեզիա

Դիվինեզիա  (պորտ.՝ Divinésia),համայնք Բրազիլիայում՝ Մինաս Ժերայս նահանգի կազմում։ Գտնվում է Զոնա դա Մատայի հարավարևմտյան մասում։ Բնակչությունը կազմում է 3320 մարդ՝ 2006 թվականի տվյալներով։ Գրավում է 118,361 կմ2 տարածք։ Բնակչության խտությունը կազմում է՝ 28,0 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 8.978.783,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.754,23 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,724 (տվյալները ՄԱԿ-ի զարգացման ծրագրի)։
Բարի մարդը Սեզուանից

«Բարի մարդը Սեզուանից» (գերմ.՝ Der gute Mensch von Sezuan), Բերտոլդ Բրեխտի պիեսը, որը սկսել է գրել 1938 թ. Դանիայում և վերջացրել է 1940 թ. Շվեդիայում։ Էպիկական թատրոնի տիպիկ օրինակ է։
1964 թ. պիեսը բեմադրեց ռուս ռեժիսոր Յուրի Լյուբիմովը, ինչից սկսվեց Տագանկայի թատրոնի պատմությունը։ Տարբեր դերերով հանդես են եկել Զինաիդա Սլավինան, Վլադիմիր Վիսոցկին, Վենիամին Սմեխովը, Բորիս Խմելնիցկին։


== Սյուժե ==
Երկիր իջած աստվածները բարի մարդ են ման գալիս և վերջապես գտնում են ի դեմս պոռնիկ Շան Տեի…


== Հղումներ ==
Պիեսի տեքստը
Պիեսը Տագանկայի թատրոնում
Գոնդոլ (այլ կիրառումներ)

Գոնդոլ (իտալ.՝ gondola),

Գոնդոլ - հարթ հատակով, ձնավոր բարձր ծայրամասերով միաթի մակույկ։ Տարածված է, գլխավորապես, Վենետիկում (աղբյուրներում հիշատակվում է 11 դարի վերջից)։ Միջին երկարությունը 10 մ Է, լայնությունը՝ 1,3 մ։ Գոնդոլը թիավարում է մեկ գոնդոլավար, նավախելի վրա կանգնած՝ դեմքով դեպի շարժման ուղղությունը։ Ունի ուղևորների խցիկ կամ ծածկ։ Ժամանակակից գոնդոլներն օգտագործվում ևն զբոսանքների համար։
Գոնդոլ - երկաթուղային, հորիզոնական հարթ հատակով ինքնադատարկվող կիսավագոն։ Տես Վագոն։
Գոնդոլ - թռչող ապարատի, օդապարիկի խցիկ՝ անձնակազմը, սարքավորումը և բալաստը տեղավորելու համար։ Ստրատոստատներում օգտագործում են մետաղից կամ պլաստմասսայից պատրաստված հերմետիկ գնդաձև գոնդոլներ՝ ուռենու շիվերից պատրաստված կամ պնևմատիկ մեղմիչով։ Կիսակոշտ և կոշտ դիրիժաբլների շրջահոս ձն ունեցող՛ մետաղե գոնդոլներն ամրացնում են նրանց իրանին։ Ներքևից գոնդոլի վրա տեղակայում են պնևմատիկ մեղմիչ կամ ինքնաթիռի շասսիի տիպի եռանիվ շասսի։
Վոզնեսենսկի շրջան (այլ կիրառումներ)

Վոզնեսենսկի շրջան, կարող է վերաբերել՝

Վոզնեսենսկի շրջան - մունիցիպալ շրջան Ռուսաստանի Դաշնության Նիժնի Նովգորոդի մարզում
Վոզնեսենսկի շրջան - շրջան Ուկրաինայի Նիկոլաևի մարզում
Վաղ զարգացում

Վաղ զարգացում (անգլ.՝ Early Bloomer), համակարգչյան անիմացիոն կարճամետրած ֆիլմ, որը նկարահանվել է 2003 թվականին և թողարկվել է Sony Pictures Imageworks ստուդիայի կողմից։ Մուլտֆիլմը նկարահանվել է ռեժիսոր Քևին Ջ. Ջոնսոնի կողմից։ Այն եղել է ստուդիայի կողմից նկարահանված երկրորդ կարճամետրաժ ֆիլմը` «Չաբբչաբբիից» հետո։


== Սյուժե ==
Երեք րոպեանոց ֆիլմը հետևում է շերեփուկին, որն աճում է մի այլ շերեփուկների աչքի առջև, որոնք էլ իրենց հերթին, ծաղրում են նրան և ծիծաղում նրա վրա։


== Նկարահանող խումբ ==
Ռեժիսոր` Քևին Ջ. Ջոնսոն
Պրոդյուսեր` Սէնդէ Չերեդոս
Սցենարի հեղինակ` Քևին Ջ. Ջոնսոն
Կոմպոզիտոր` Մարկ Մանչինա
Օպերատոր` Գայ Տ. Վիդման


== Թողարկում ==
«Վաղ զարգացում» մուլտֆիլմը թողարկվել է 2003 թվականի մայիսի 9-ին, «Հերթապահ հայրիկը» մուլտֆիլմի հետ։ 2003 թվականի դեկտեմբերի 2-ին թողարկվել է «Հերթապահ հայրիկը» DVD տեսաերիզի վրա։ Կարճամետրաժը հասանելի է նաև iTunes-ում։


== Ծանոթագրություններ ==


== Արտաքին հղումներ ==
«Early Bloomer»(անգլ.) Big Cartoon DataBase կայքում
Sony Pictures Imageworks
Early Bloomer(անգլ.) ֆիլմը Internet Movie Database կայքում
Ուսպենսկոեի շրջան (Կրասնոդարի երկրամաս)

Ուսպենսկոեի շրջան (ռուս.՝ Успенский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1924 թվականին։ Վարչական կենտրոնը՝ Ուսպենսկոե։


== Աշխարհագրություն ==
Շրջանի տարածքի մակերեսը կազմում է 1129,98 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 41500 մարդ։ Բնակչության խտությունը կազմում էր 36,73 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աբդլմսեհ Բ Արծրունի

Անվան այլ կիրառումների համար տե՛ս՝ Աբդլմսեհ Արծրունի (այլ կիրառումներ)Աբդլմսեհ Բ Արծրունի նաև Աբդլմսէհ Արծրունի (ծննդյան թվականն անհայտ - 1121), հայ իշխան, պռտուկուրոպաղատ, իշխան Թոռնիկ Գ Արծրունու որդին, Արծրունյաց իշխանական տնից։ Աբդլմսեհ Բ-ն թոռան թոռն էր Աբդլմսեհ Ա Արծրունու, որի հետ նրան շատ հաճախ շփոթում են, Աղթամարի Դավիթ Ա Արծրունի կաթողիկոսի հայրը։ Իշխել է Ամյուկ (Ամիւկ) բերդում և նրա շրջակայքում։ Աբդլմսեհի օրոք (11-րդ դարի վերջ և 12-րդ դարասկիզբ) Վասպուրականը հարկատու էր սելջուկներին։ Աբդլմսեհն ստացել էր պրոտոկուրոպաղատի (առաջին կյուրոպաղատ) բյուզանդական աստիճան և «թագավոր» տիտղոս։ Նա իր իշխանությունը մյուս գավառների վրա տարածելու նպատակով ամուսնացավ Կոգովիտ և Ծաղկոտն գավառների իշխան Ալուզի որդու՝ Արևելյան տուկ (դուքս) Գրիգորի դստեր Մարիամի (մահացել է 1123 թ.) հետ։ 1113 թվականին Աբդլմսեհն իր որդուն՝ Դավիթ եպիսկոպոսին Աղթամարում օծել տվեց կաթողիկոս, որով հիմք դրվեց Աղթամարի կաթողիկոսությանը։ Աբդլմսեհին հաջորդեց մյուս որդին՝ Ալուզ-Ստեփանոսը (1121-մոտ 1125), որը վերաշինել տվեց թշնամիների ավերած բնակավայրերն ու բերդերը, իսկ եղբոր մահից հետո դարձավ Աղթամարի կաթողիկոս։ Մահացել է 1121 թվականին։


== Ծանոթագրություններ ==


== Աղբյուրներ ==
Հայոց անձնանունների բառարան, Հրաչյա Աճառյան, 1942 թ. Հատոր 1, Ցուցակ 1, Էջ 14
«Պատմություն Արծրունյաց տան», Թովմա Արծրունի, Դ. ժբ. (Աբդլմսէհ)


== Արտաքին հղումներ ==
«Հավաքարան անվանց կաթողիկոսաց (Աղթամարա)», Մաքսուդյանց Մ., Էջմիածին, 1916, էջ 37, 38, 41? և 59 (ունի Աբդլմսեհ, Աբդլմսես, Աբդուլմուսեհ, Աբդմսես ձևերը և շփոթում է Աբդլմսեհ Ա Արծրունու հետ)
Բոմպիետրո

Բոմպիետրո  (իտալերեն՝ Bompietro) կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 1750 մարդ, բնակչության խտությունը կազմում է 41.3 մարդ/կմ²։ Զբաղեցնում է 42.4 կմ² մակերես տարածք։ Փոստային ինդեքսն է՝ 90020։ Հեռախոսային կոդը՝ 0921։
Քաղաքի հովանավորն է սուրբ Մարիամ Աստվածածինը։


== Ծանոթագրություններ ==